Марыя, Панна і Найсвяцейшая Маці, вось я прыняў Твайго наймілейшага Сына, якога Ты зачала ў сваім прачыстым улонні і нарадзіла, якога Ты па-мяцярынску карміла і адорвала пяшчотамі. Цяпер з пакорай і любоўю аддаю Табе Таго, чыя прысутнасць была для Цябе радасццю і перапаўняла шчасццем, каб Ты ўзяла Яго ў свае абдымкі, любіла сваім сэрцам і ахвяравала Найсвяцейшай Тройцы, дзеля ушанавання Яе найвялікшага гонару, дзеля ўшанавання і хвалы Тваёй, а такасама за патрэбы ўсяго свету. Прашу Цябе, найласкавейшая Маці, выпрасі для мяне прабачэнне ўсіх маіх грахоў і шчодрыя ласкі, каб адгэтуль я больш аддана служыў Богу. Выпрасі мне таксама ласку трываласці да канца, каб я разам з Табою мог Яго праслаўляць праз усю вечнасць. Амэн.